pythainlp/thai-wiki-dataset-v3 huggingface dataset:
พรรคเสรีประชาธิปไตย (มาเลเซีย)

พรรคเสรีประชาธิปไตย (Liberal Democratic Party; Parti Liberal Demokratik; ) เป็นพรรคการเมืองของชาวมาเลเซียเชื้อสายจีน ก่อตั้งที่เมืองตาเวา รัฐซาบะฮ์ โดยเฮียว มินกง ใน พ.ศ. 2532 พรรคนี้เป็นพรรคการเมืองขนาดเล็ก ฐานที่มั่นส่วนใหญ่อยู่ในซาบะฮ์
== ประวัติ ==
พรรคประชาธิปไตยเสรีนิยมก่อตั้งขึ้นเมื่อ พ.ศ. 2532 ในยุคที่พรรคสหซาบะฮ์ซึ่งเป็นพรรคฝ่ายค้านในระดับสหพันธรัฐได้เป็นพรรคจัดตั้งรัฐบาลในซาบะฮ์ พรรคใหม่นี้เข้าร่วมการเลือกตั้งใน พ.ศ. 2533 แต่ไม่มีผู้ได้รับเลือก ต่อมา ใน พ.ศ. 2534 พรรคประชาธิปไตยเสรีนิยมเข้าร่วมในแนวร่วมแห่งชาติในฐานะพรรคการเมืองที่มีฐานเสียงเป็นชาวมาเลเซียเชื้อสายจีนในซาบะฮ์ ชง กะห์เกียตได้เป็นประธานพรรค เมื่ออุมโนขยายตัวเข้ามาในซาบะฮ์เพื่อแข่งขันกับพรรคสหซาบะฮ์ พรรคการเมืองอื่นๆในแนวร่วมแห่งชาติที่เคยเข้าร่วมในการเลือกตั้งระดับรัฐ พ.ศ. 2533 เช่น พรรคเบอร์จายาและอุสโนถูกบีบให้สลายตัวและรวมเข้ากับอุมโน
หลังจากการเลือกตั้งระดับรัฐ พ.ศ. 2537 ผู้สมัครจำนวนมากได้ย้ายพรรคส่งผลให้พรรคสหซาบะฮ์ล่มสลาย และอุมโนสาขาซาบะฮ์ได้ขึ้นมาบริหารรัฐแทน พรรคประชาธิปไตยเสรีนิยมได้เข้าร่วมในรัฐบาลใหม่นี้ด้วย  ต่อมา ใน พ.ศ. 2538 ชง กะห์เกียตได้เป็นวุฒิสมาชิก ทำให้มีการแย่งชิงตำแหน่งหัวหน้าพรรคระหว่าง ชง กะห์เกียต กับ กง ฮงมิง ซึ่งชง กะห์เกียตเป็นฝ่ายชนะและกง ฮงมิงต้องออกจากพรรคไป ต่อมา ชง กะห์เกียตได้เป็นรัฐมนตรีประจำสำนักนายกรัฐมนตรีของรัฐบาลสหพันธรัฐระหว่าง พ.ศ. 2538 – 2542 ก่อนจะกลับมาสู่การเมืองระดับรัฐ
พรรคประชาธิปไตยเสรีนิยมขึ้นถึงจุดสูงสุดทางการเมืองเมื่อ ชง กะห์เกียตได้เป็นมุขมนตรีของซาบะฮ์ภายใต้ระบบหมุนเวียนที่เสนอโดยมหาธีร์ มูฮัมหมัด ใน พ.ศ. 2544 ชง กะห์เกียตได้เป็นมุขมนตรีอยู่ 2 ปี จนถึง พ.ศ. 2546  ในการเลือกตั้ง พ.ศ. 2547 พรรคไม่ได้รับเลือก
ใน พ.ศ. 2548 เลียว วุยเกียงได้เป็นเลขาธิการทั่วไปของพรรค เมื่อ ชง กะห์เกียตลาออกจากหัวหน้าพรรคใน พ.ศ. 2549 เลียว วุยเกียงและชิน ซูพินเข้ามากุมอำนาจในพรรคในฐานะประธานและรองประธานพรรค ในการเลือกตั้ง พ.ศ. 2551 แนวโน้มของพรรคประชาธิปไตยเสรีนิยมดีขึ้น หลังจากที่พรรคซาบะฮ์ก้าวหน้าลาออกจากแนวร่วมแห่งชาติ เมื่อ 17 กันยายน พ.ศ. 2551 ทำให้ตำแหน่งรองมุขมนตรีเป็นของพรรคประชาธิปไตยเสรีนิยม
== อ้างอิง ==
== แหล่งข้อมูลอื่น ==
www.ldp.org.my
ขบวนการทางการเมืองในประเทศมาเลเซีย
พรรคแห่งชาติ (มาเลเซีย)

พรรคแห่งชาติ (Parti Negara) เป็นพรรคการเมืองฐานมลายูที่ก่อตั้งโดยบรรดาอดีตหัวหน้าพรรคเอกราชมลายาใน ค.ศ. 1953 และจัดตั้งอย่างเป็นทางการในเดือนกุมภาพันธ์ ค.ศ. 1954 ผู้ก่อตั้งคือดาโต๊ะ อนน์ จาอาฟาร์ ประธานคนแรกของอัมโนก่อนที่เขาจะสูญเสียอำนาจในอัมโนไป
พรรคนี้เน้นที่สังคมหลายเชื้อชาติ จึงไม่ได้รับการสนับสนุนจากชนเชื้อสายมลายู ในการเลือกตั้ง พรรคนี้ได้ที่นั่งเดียวในรัฐตรังกานูคืออนน์ จาอ์ฟาร์ เอง
หลังจากอนน์ จาอ์ฟาร์เสียชีวิตใน ค.ศ. 1962 พรรคนี้ก็สลายตัวไป ที่นั่งที่อนน์ จาอ์ฟาร์ได้ถูกพรรคพันธมิตรชิงคืนในการเลือกตั้งถัดมา
==อ้างอิง==
ขบวนการทางการเมืองในประเทศมาเลเซีย
พระครูเกษมธรรมนันท์ (แช่ม ฐานุสฺสโก)

พระครูเกษมธรรมนันท์  หรือ  หลวงพ่อแช่ม วัดดอนยายหอม  (6 มีนาคม พ.ศ. 2449 — 9 ธันวาคม พ.ศ. 2536) ท่านเป็นอดีตเจ้าอาวาสวัดดอนยายหอม อำเภอดอนยายหอม จังหวัดนครปฐม ท่านเป็นพระสุปฏิปันโนอีกรูปหนึ่งแห่งเมืองนครปฐม และท่านเป็นผู้ที่สืบต่อการดำรงตำแหน่งเจ้าอาวาสวัดดอนยายหอมต่อจากหลวงพ่อเงิน และวัตถุมงคลของท่านแต่ละรุ่นล้วนน่าบูชาและเคราพนับถือ และท่านเป็นผู้ที่ประชาชนให้ความเคราพนับถืออีกรูปหนึ่ง  
== ประวัติ ==
พระครูเกษมธรรมนันท์ หรือ หลวงพ่อแช่ม ฐานฺสฺสโก อดีตเจ้าอาวาสวัดดอนยายหอม ท่านเกิดเมื่อวันที่ 6 มีนาคม พ.ศ. 2449 ตรงกับปลายรัชสมัยพระบาทสมเด็จพระจุลจอมเกล้าเจ้าอยู่หัว ที่บ้านหมู่ที่ ๑ ตำบลดอนยายหอม อำเภอเมือง จังหวัดนครปฐม เป็นบุตรคนที่ ๓ ของนายเนียม และนางอ่ำ อินทนชิตจุ้ย ชื่อเกิดของท่านก็คือ แช่ม อินทนชิดจุ้ย  ได้เข้าอุปสมบทในพระพุทธศาสนาเมื่อวันที่  6 พฤษภาคม พ.ศ. 2470 โดยมีพระครูอุตตรการบดี (สุข) วัดห้วยจรเข้ เป็นพระอุปัชฌาย์ พระครูทักษิณานุกิจ (เงิน) วัดดอนยายหอม เป็นพระกรรมวาจารย์ และพระครูวินัยธร (ใย) วัดบางช้างใต้ เป็นพระอนุศาสนาจารย์ ได้รับนามฉายาว่า "ฐานุสฺสโก ภายหลังการอุปสมบท หลวงพ่อท่านก็เริ่มศึกษาพระปริยัติธรรม หลวงพ่อแช่มได้ศึกษาและตั้งใจในการปฏิบัติวิปัสสนากรรมฐานเป็นประจำและได้รับการถ่ายทอดวิชาการปฏิบัติกรรมฐานและเวทวิทยาคมจากพระเกจิอาจารย์รุ่นเก่าๆ หลายรูป  ต่อมาในปี พ.ศ. 2520 หลวงพ่อเงิน ได้ถึงแก่มรณภาพลงด้วยวัยชรา ทางคณะสงฆ์จึงมีมติแต่งตั้งหลวงพ่อแช่ม ดำรงตำแหน่งเจ้าอาวาสวัดดอนยายหอมสืบแทน และทุกๆวันที่ 9 -13 ธันวาคม ของทุกๆปี ศิษยานุศิษย์ก็จะทำบุญเนื่องในวันคล้ายวันมรณภาพของท่าน  ในช่วงที่ท่านยังมีชีวิตอยู่ ท่านก็ได้ปลุกเสกพระเครื่องหรือวัตถุมงคล โดยในการสร้างครั้งสุดท้ายในปี 2528 - 2536 ทางศิษยานุศิษย์ได้นำมวลสารศักดิ์จากพระเกจิชื่อดังทั่วประเทศ มาหล่อหลอมทำเป็นชนวน หลวงพ่อปลุกเสกนานกว่า 1 เดือน พระเครื่องที่น่าสนใจในยุคนี้ โดยวัตถุมงคลแต่ละรุ่นล้วนปกป้องคุ้มครองลูกศิษย์ลูกหาและประชาชนทุกคนให้มีแต่ความสุขและปกป้องภัยอันตรายทั้งหลายทั้งปวง  ในช่วงที่ท่านดำรงตำแหน่งเจ้าอาวาสวัดดอนยายหอมท่านได้สืบต่องานการพัฒนาวัดต่อจากหลวงพ่อเงิน  โดยท่านได้สร้างวัดวาอาราม ปฏิสังขรณ์ซ่อมแซมสิ่งก่อสร้างต่าง ๆ รวมถึงสมทบทุนสร้างวัด สะพาน หรือสร้างโรงพยาบาลเพื่อช่วยเหลือผู้อื่นหรือคนไข้ผู้ได้รับความเดือดร้อน มีความเชื่อกันว่า หลวงพ่อสำเร็จเตโชกสิณตั้งแต่พรรษายังน้อย บางคนเชื่อว่าท่านสำเร็จฌานอภิญญามีพลังจิตเข้มขลัง และวิชาของท่านสามารถรักษาคนไข้ได้เช่นกัน หลวงพ่อท่านได้ถึงแก่มรณภาพลงเมื่อวันที่ 9 ธันวาคม พ.ศ. 2536 สิริอายุได้ 87 ปี 66 พรรษา 
== อ้างอิง ==
== ดูเพิ่ม ==
หลวงพ่อแช่ม
เจ้าอาวาสวัดดอนยายหอม
ภิกษุจากจังหวัดนครปฐม
บุคคลจากอำเภอเมืองนครปฐม
ฮับกีโด

ฮับกีโด (, Hanja: 合氣道) ศิลปะการต่อสู้ ป้องกันตัวของชนชาติเกาหลี โดยได้รับอิทธิพลมาจากไอกิโด ซึ่งเป็นศิลปะการป้องกันตัวของญี่ปุ่น กำเนิดและเผยแผ่หลังสงครามโลกครั้งที่สอง จากการลื่นไหลของวัฒนธรรม ของชนชาติจีน และ ญี่ปุ่น มีความเด่นชัดในแนวทางเฉพาะตัว เนื่องจากได้ปรับแก้ไขข้อบกพร่องของไอกิโด ใช้ต่อสู้ได้ทั้งระยะไกลถึงระยะประชิด ผสมผสานการต่อสู้ของ ไอกิโด เทควันโด ยูโด ยูยิตสู
 
ศิลปะการต่อสู้ของเกาหลี
ศิลปะการต่อสู้แบบผสม
บริดจ์ในกีฬาแห่งชาติครั้งที่ 41 – คู่ทั่วไป (ไม่จำกัดเพศ)

"กีฬาบริดจ์" ในการแข่งขันกีฬาแห่งชาติ ครั้งที่ 41 เชียงใหม่เกมส์
ประเภทคู่ทั่วไป (ไม่จำกัดเพศ) มีคู่ที่เข้าร่วมการแข่งขัน 36 คู่ จาก 16 จังหวัด
{|
| valign = top|
*กรุงเทพมหานคร(3)
*ขอนแก่น(3)
*ชุมพร(2)
*เชียงใหม่(3)
| valign = top|
*นครปฐม(1)
*นครราชสีมา(2)
*นนทบุรี(2)
*ปทุมธานี(3)
| valign = top|
*พิษณุโลก(2)
*ภูเก็ต(3)
*ระยอง(1)
*ราชบุรี(1)
| valign = top|
*สงขลา(3)
*สมุทรปราการ(2)
*สมุทรสาคร(3)
*สระบุรี(2)
|}
เริ่มแข่งขันวันที่ 17-18 ธันวาคม 2555
สนามที่ใช้ในการแข่งขัน ณ อาคารเฉลิมพระเกียรติฯ ชั้น 5 มหาวิทยาลัยแม่โจ้
== สรุปผลการแข่งขัน ==
{| 
|-
| rowspan = 1 align=center| คู่ทั่วไป (ไม่จำกัดเพศ)
| rowspan = 1| ราชบุรีพิสิฐ  จาตุรแสงไพโรจน์เอกภัทร  ภัทรธำรง
| rowspan = 1| ปทุมธานีกฤษดายุทธ์  เปล่งทรัพย์ธีรศักดิ์  จิตต์งามกุศล
|ปทุมธานีภัทร์นฤน  กิจการวิทยา  วิริยะมนต์ชัย
|}
==ผลการแข่งขัน==
===สาย A===
----
===สาย B===
----
===รอบชิงชนะเลิศ===
== อ้างอิง ==
กีฬาแห่งชาติ ครั้งที่ 41 “เชียงใหม่เกมส์” 
Siamsport “เชียงใหม่เกมส์” 
สมาคม บริดจ์ แห่ง ประเทศไทย 
กีฬาแห่งชาติครั้งที่ 41
ชาเปลบริเวณมุขโค้ง

ชาเปลบริเวณมุขโค้ง (Absidiole, Apse chapel) เป็นชาเปลขนาดเล็กซึ่งตั้งอยู่บริเวณมุขโค้งด้านสกัด หรือจรมุข โดยปกติมักจะพบมากกว่าหนึ่งแห่ง โดยจำนวนของชาเปลนั้นขึ้นอยู่กับขนาดของมุขโค้ง (ถ้าเป็นแบบโค้ง) และแถบกำแพง (ในกรณีเป็นเหลี่ยม)
==ระเบียงภาพ==
== ดูเพิ่ม  ==
แผนผังมหาวิหาร
สถาปัตยกรรมโรมาเนสก์
สถาปัตยกรรมกอธิค
ส่วนประกอบของคริสต์ศาสนสถาน
== แหล่งข้อมูลอื่น ==
พจนานุกรมศัพท์สถาปัตยกรรมคริสต์ศาสนา
สถาปัตยกรรมคริสต์ศาสนสถาน
ปลาวัวไททัน

ปลาวัวไททัน หรือ ปลาวัวอำมหิต หรือ ปลาวัวหน้าลาย (Titan triggerfish, Giant triggerfish, Bluefin filefish; ) ปลาทะเลชนิดหนึ่ง ในวงศ์ปลาวัว (Balistidae)
มีรูปร่างที่บึกบึนกว่าปลาวัวชนิดอื่น ปากมีขนาดใหญ่มีเขี้ยวสั้นคมอยู่ภายใน ครีบหางปลายตัดมน ข้างแก้มมีสีน้ำตาลส้ม มีปื้นสีคล้ำคาดบริเวณหน้า ปากมีคาดสีดำสลับขาว ด้านหลังสีน้ำตาลอ่อน ข้างลำตัวมีสีคล้ำลายสีน้ำตาลเข้ม ครีบสีส้มมีขอบสีคล้ำ ครีบหางสีส้มขอบสีดำ
มีความยาวเต็มที่ประมาณ 40 เซนติเมตร พบยาวที่สุดได้ถึง 75 เซนติเมตร นับเป็นปลาวัวที่มีขนาดใหญ่ที่สุดชนิดหนึ่ง และเป็นปลาวัวที่มีอุปนิสัยดุร้ายก้าวร้าวมาก โดยเฉพาะตัวผู้ในฤดูกาลดูแลฟักไข่ จะพุ่งเข้ามาทำร้ายด้วยการกัดสิ่งมีชีวิตที่เคลื่อนไหวเข้ามาใกล้รังหรือถิ่นที่อยู่อาศัย ไม่เว้นแม้แต่สิ่งมีชีวิตที่ใหญ่กว่า คือ มนุษย์ จนเป็นที่เลื่องลือและรู้จักกันดีในหมู่นักประดาน้ำ  
เป็นปลาที่พบกระจายพันธุ์ทั่วไปในแนวปะการังในมหาสมุทรเขตร้อนและเขตอบอุ่น ของอินโด-แปซิฟิก ในน่านน้ำไทยเป็นปลาที่พบได้บ่อยและพบได้ทั้ง 2 ฝั่ง คือ ฝั่งอันดามัน และอ่าวไทย กินหอยเม่น และสัตว์น้ำหน้าดินเป็นอาหาร 
เป็นปลาที่ใช้บริโภคได้ แต่บางตัวอาจจะมีสารพิษซิวกัวเทรา
==อ้างอิง==
==แหล่งข้อมูลอื่น==
วงศ์ปลาวัวปลาที่พบในประเทศไทย
ปลามีพิษ
อัฒรุต คงราศรี

อัฒรุต คงราศรี (ชื่อเล่น : เชน) เป็น นักแสดงชาวไทย และยังเป็นตัวแทนยาของบริษัท เบอริงเกอร์ อินเกลไฮม์ (ไทย) จำกัด,ผู้จัดการทีมร้านขายยาทั่วประเทศ บริษัท แปซิฟิค เฮลธ์แคร์ (ไทยแลนด์)  เชนเป็นหนึ่งในนักแสดงคู่บุญของผู้กำกับ บรรจง ปิสัญธนะกูล โดยผู้กำกับกล่าวแซวถึงเชนว่าเป็นนักแสดงที่มีฝีมือ แต่มักมีปัญหาการเรียบเรียงประโยคพูดที่ยาว ๆ 
== ผลงาน ==
=== ภาพยนตร์ ===
สี่แพร่ง รับบท ชิน (แพร่งคนกลาง) (2551)
ห้าแพร่ง รับบท ชิน (แพร่งคนกอง) (2552)
ความจำสั้น แต่รักฉันยาว รับบท แจน (2552)
กวน มึน โฮ รับบท ชิน (รับเชิญ) (2553)
รัก 7 ปี ดี 7 หน รับบท ผู้โดยสาร BTS (ตอน 14) (รับเชิญ) (2555)
พี่มากพระโขนง รับบท ชิน (2556)
ร่าง รับบท หมอเชน (2557)
นโม โอเค รับบท พระน้อย (2558)
you & me xxx รับบท โค๊ดเบิ้ล (2560)
แช่ง รับบท เม้ง (เมียแช่ง) (2561)
The ABCs of Death (ตอน "N is for Nuptials") รับบท เชน (2556) 
=== ละครโทรทัศน์ ===
=== ละครซีรีส์ ===
=== โฆษณา ===
ดีเจอ้น SPY Wine (2545) 
=== ผลงานเพลง ===
ขอมือเธอหน่อย (Cover Version) Ost.พี่มากพระโขนง
=== ผลงาน MV ===
สวัสดีเจ้า - ลานนา คัมมินส์ (2547) 
สวย เนอสเซอรี่ซาวด์ (2547) 
หากตอนนี้เธอยังไม่เกิด Taxi (2548) 
MV เพลง ขอมือเธอหน่อย (Cover Version) ประกอบภาพยนตร์ พี่มากพระโขนง
เพราะหัวใจไม่มีปาก : Status Single
แค่ล้อเล่น : ป้าง นครินทร์ กิ่งศักดิ์ อัลบั้ม กลางคน
===คอนเสิร์ต===
STAR THEQUE GTH 11 ปีแสงคอนเสิร์ต (2558)
== อ้างอิง ==
== แหล่งข้อมูลอื่น ==
นักแสดงชาวไทย
นักจัดรายการวิทยุ
ปลาวัวตัวตลก

ปลาวัวตัวตลก หรือ ปลาวัวมงกุฎ หรือ ปลาวัวจุด (Clown triggerfish, Bigspotted triggerfish; ) ปลาทะเลชนิดหนึ่ง ในวงศ์ปลาวัว (Balistidae)
มีรูปร่างเป็นรูปไข่รี คอดหางมีหนามเป็นขอสั้น ๆ ด้านหลังมีสีดำเข้ม มีลายประสีเหลือง ปากเหลือง บริเวณใบหน้ามีคาดสีเหลือง ท้องเป็นดวงใหญ่สีขาว มีลายสีเหลืองและจุดสีดำ ครีบหลังและครีบก้นใส มีฐานครีบสีเหลือง
ขนาดโตเต็มที่ประมาณ 35 เซนติเมตร มีพบใหญ่ที่สุด 50 เซนติเมตร พบกระจายพันธุ์ทั่วไปในเขตอินโด-แปซิฟิกตามแนวปะการัง โดยกินหอยเม่น, ครัสเตเชียน, หอย และสัตว์น้ำหน้าดินต่าง ๆ เป็นอาหาร
จัดเป็นปลาวัวอีกชนิดหนึ่งที่มีอุปนิสัยดุร้าวก้าวร้าว โดยเฉพาะตัวผู้ในฤดูฟักไข่ ในน่านน้ำไทยจะพบเฉพาะฝั่งทะเลอันดามัน จัดเป็นปลาที่พบได้น้อย 
ด้วยความที่มีสีสันและลวดลายสวยงาม จึงนิยมเลี้ยงเป็นปลาสวยงาม แต่ทว่ามีนิสัยดุร้ายมาก จึงต้องเลี้ยงตามลำพัง หรือเลี้ยงรวมกับปลาอื่นที่มีขนาดใหญ่กว่าหรือไล่เลี่ยกัน
==อ้างอิง==
==แหล่งข้อมูลอื่น==
วงศ์ปลาวัว
ปลาตู้
ปลาที่พบในประเทศไทย
พระนางอินกย็อง

พระมเหสีอินกย็อง สกุลคิม แห่งควางซาน  (1661–1680) เป็นพระมเหสีพระองค์แรกของพระเจ้าซุกจง  พระนางเป็นธิดาของ คิม มัน กี สกุลคิม แห่งควางซาน กับท่านผู้หญิงฮัน สกุลฮัน แห่งช็องจู
เมื่อพระชนมายุ 10 พรรษา พระนางอภิเษกสมรสกับพระเจ้าซุกจงขณะดำรงตำแหน่งองค์ชายรัชทายาท (王世子 왕세자 วังเซจา) พระนางจึงได้รับการแต่งตั้งขึ้นเป็นวังเซจาบิน หรือองค์หญิงพระชายาขององค์ชายรัชทายาท (王世子嬪 ; 왕세자빈)
ต่อมาในปีค.ศ. 1674 พระสวามีขึ้นครองราชสมบัติเป็นกษัตริย์แห่งราชอาณาจักรโชซอน ทรงพระนามว่าพระเจ้าซุกจง พระนางได้รับการสถาปนาให้ดำรงตำแหน่งพระมเหสี (วังบี 王妃)
พระนางดำรงตำแหน่งพระมเหสีเป็นเวลา 6 ปี จนกระทั่งเดือนตุลาคม ปีค.ศ. 1680 พระนางประชวรด้วยพระอาการหนัก 8 วันหลังจากนั้น พระนางเสด็จสวรรคต ณ  พระตำหนักโฮซังจอน (会祥殿) พระราชวังกย็องด็อกกุง (慶德宮) สิริพระชนมายุ 20 พรรษา พระศพได้รับการบรรจุฝังที่สุสานหลวงในจังหวัดกย็องกี พระนางมีพระราชธิดา 2 พระองค์แต่สิ้นพระชนม์ภายหลังประสูติทั้งสองพระองค์
พระมเหสี สกุลคิมได้รับพระราชทานพระนามหลังสวรรคตว่า  พระมเหสีอินกย็อง วังฮู (仁敬王后 金氏)
พระมเหสีอินกย็องยังคงได้รับการเฉลิมพระนามถวายเพิ่มขึ้นเรื่อยๆในรัชกาลต่อๆมา ตามโอกาสสำคัญต่างๆ จนกระทั่งครั้งสุดท้ายในปีค.ศ. 1890 ในรัชกาลพระเจ้าโกจง พระนามอย่างเป็นทางการของพระนางก็มีความยาวทั้งหมด 14 ตัวอักษร คือพระมเหสีควางรย็อล ฮโยจาง มย็อง-ฮย็อน ซอนม็ก ฮเยซ็อง ซ็อนอึย อินกย็อง วังฮู  (ฮันกึล : 광렬효장명현선목혜성순의인경왕후, ฮันจา : 光烈孝莊明顯宣穆惠聖純懿仁敬王后)
บุคคลที่เกิดในปี พ.ศ. 2204
บุคคลในยุคราชวงศ์โชซ็อน
ราชินีแห่งเกาหลี‎
ราชวงศ์เกาหลี
กรณีสวรรณคต ร.8

Redirectการสวรรคตของพระบาทสมเด็จพระปรเมนทรมหาอานันทมหิดล
สุลต่านมูฮัมหมัด ฮัสซัน

สุลต่านมูฮัมหมัด ฮัสซัน เป็นพระอนุชาของ สุลต่านอับดุล จาลิลุล อัคบาร์ ทรงครองราชย์ เมื่อ พ.ศ. 2125 ต่อจาก สุลต่านชาห์ เบรูไน เสด็จสวรรคต เมื่อ พ.ศ. 2141 ครองราชย์ได้ 16 ปี สุลต่านอับดุล จาลิลุล อัคบาร์ พระเชษฐาพระองค์ จึงขึ้นครองราชย์ เป็นสุลต่านแห่งบรูไนดารุสซาลามองค์ต่อไป
== อ้างอิง ==
บุคคลที่เกิดในคริสต์ทศวรรษ 1500
อ
สมเด็จพระราชาธิบดีอุกเยน วังชุก

สมเด็จพระราชาธิบดีอุกเยน วังชุก (พ.ศ. 2405 – 21 สิงหาคม พ.ศ. 2469) เป็นอดีตพระมหากษัตริย์ภูฏาน รัชกาลที่ 1 แห่งราชวงศ์วังชุก
== พระราชสมภพ ==
สมเด็จพระราชาธิบดีอุกเยน วังชุก เสด็จพระราชสมภพเมื่อ พ.ศ. 2405 เป็นพระราชโอรสของ สมเด็จพระราชาธิบดีจิกมี นัมเกล วังชุก และ สมเด็จพระราชินีอชี เพมา โชคี เสด็จพระราชสมภพที่ ประเทศภูฏาน
== ขึ้นครองราชย์ ==
สมเด็จพระราชาธิบดีอุกเยน วังชุก เสด็จขึ้นครองราชย์เป็น พระมหากษัตริย์แห่งราชอาณาจักรภูฏาน และ พระมหากษัตริย์ราชวงศ์วังชุกพระองค์แรก เมื่อ พ.ศ. 2450
== ราชาภิเษกสมรส ==
สมเด็จพระราชาธิบดีอุกเยน วังชุก ทรงราชาภิเษกสมรสกับ สมเด็จพระราชินีทซูนดู ลาโม คูโท โคมา ชุกโม
== สวรรคต ==
สมเด็จพระราชาธิบดีอุกเยน วังชุก เสด็จสวรรคตเมื่อวันที่ 21 สิงหาคม พ.ศ. 2469 สิริพระชนมพรรษา 63 พรรษา  ครองราชย์ได้ 19 ปี
== อ้างอิง ==
บุคคลที่เกิดในปี พ.ศ. 2405
อุกเยน วังชุก
พระมหากษัตริย์ผู้ทรงก่อตั้ง
เดอะวอยซ์ คิดส์ ไทยแลนด์

เดอะวอยซ์ คิดส์ ไทยแลนด์ (The Voice kids Thailand) เป็นรายการประกวดร้องเพลงสำหรับเด็กอายุ 7–14 ปี ผลิตโดย AP&J โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ สืบเนื่องมาจากเดอะวอยซ์ไทยแลนด์ ประสบความสำเร็จอย่างสูงในฤดูกาลแรกทำให้ประเทศไทยเป็นประเทศที่ 6 ที่จะเริ่มทำ The Voice Kids
== กติกา ==
การแข่งขันประกอบด้วย 4 รอบ คือ The Blind Audition, Battle Phase, The Sing Off และ Live Show โดยในรอบ Blind Audition ผู้เข้าประกวดจะถูกคัดเลือกจากเสียงร้องเพียงอย่างเดียว โดยเหล่าโค้ชจะนั่งหันหลังให้กับผู้เข้าแข่งขันและเมื่อได้ยินเสียงร้องที่ถูกใจ โค้ชจะกดปุ่มเพื่อหมุนเก้าอี้หันหน้ากลับมาหาผู้เข้าแข่งขันเพื่อรับเข้าสู่ทีม
กรณีโค้ชกดปุ่มหันเก้าอี้มาเพียงคนเดียว ผู้เข้าแข่งขันจะเข้าสู่ทีมของโค้ชคนนั้นทันที
กรณีมีโค้ชกดปุ่มหันเก้าอี้มามากกว่า 1 คน สิทธิในการเลือกร่วมทีมจะเป็นของผู้เข้าแข่งขัน
กรณีผู้เข้าแข่งขันร้องเพลงจบ โดยที่ไม่มีโค้ชคนใดหันมา ผู้เข้าแข่งขันจะตกรอบ Blind Audition
เมื่อเหล่าโค้ชได้รวบรวมสมาชิกในทีมแล้ว โค้ชจะคอยเป็นผู้ให้คำปรึกษาด้านการขับร้องแก่ผู้เข้าแข่งขันเพื่อเข้าสู่รอบ Battle Phase ซึ่งในรอบนี้โค้ชจะทำการจับลูกทีมมาประชันในการร้องเพลงเดียวกันและโค้ชจะเป็นผู้ตัดสินเข้ารอบ Sing Off โดยในรอบ Sing Off โค้ชจะให้ลูกทีมที่ชนะมาร้องเพลงที่ตัวเองเคยร้องในรอบ Blind Audition อีกที เพื่อคัดเลือกเข้าในรอบ Live Show โดยในรอบ Live Show ผู้เข้าแข่งขันของแต่ละทีมจะประชันกับผู้เข้าแข่งขันจากทีมอื่นๆ ในการแสดงถ่ายทอดสด โดยผู้ชมทางบ้านจะลงคะแนนโหวตเพื่อเลือกผู้เข้าแข่งขันที่ชื่นชอบให้ผ่านเข้ารอบ และโค้ชเองจะเลือกผู้ที่ผ่านเข้ารอบต่อไปเช่นกัน จนรอบสุดท้ายโค้ชแต่ละคนจะเหลือผู้เข้าแข่งขันเพียงคนเดียว และผลตัดสินสุดท้ายจากการโหวตหลังการแสดงถ่ายทอดสดจะเป็นกำหนดว่าใครคือผู้ชนะ
== โค้ช ==
CoachTVKTH.jpg|โค้ชซีซัน 1 (ซ้ายไปขวา): ตู๋ ภพธร, ปาน ธนพร, ซานิ นิภาภรณ์
== ฤดูกาล ==
– ทีมชนะและลูกทีมในรอบการแสดงสด
– รองชนะเลิศอันดับ 1
– รองชนะเลิศอันดับ 2
''หมายเหตุ: เดอะวอยซ์ คิดส์ 3 ซีซั่นแรกจะประกาศแต่ผู้ชนะ โดยไม่มีลำดับที่ 2 หรือ 3 ออกมาอย่างเป็นทางการ
== ภาพรวมของรายการ ==
สัญลักษณ์สี
ทีมปาน
ทีมตู่
ทีมซานิ
ทีมสุเมธแอนด์เดอะปั๋ง
ทีมติ๊ก ชีโร่
ทีมรัดเกล้า
ทีมลุลา
ทีมแหม่ม พัชริดา
ทีมโจ๊ก โซคูล
== แหล่งข้อมูลอื่น ==
เว็บไซต์ของเดอะวอยซ์ คิดส์ ไทยแลนด์ 
หน้าเฟซบุ๊กของเดอะวอยซ์ คิดส์ ไทยแลนด์
ทวิตเตอร์ของเดอะวอยซ์ คิดส์ ไทยแลนด์
อินสตาแกรมของเดอะวอยซ์ คิดส์ ไทยแลนด์
ยูทูบของเดอะวอยซ์ คิดส์ ไทยแลนด์
รายการโทรทัศน์ที่เริ่มออกอากาศตั้งแต่ พ.ศ. 2556
เดอะวอยซ์ คิดส์ ไทยแลนด์
 
รายการโทรทัศน์ไทยสำหรับเด็ก
เชคอีซา บิน ซัลมาน อัลเคาะลีฟะฮ์

เชคอีซา บิน ซัลมาน อัลเคาะลีฟะฮ์ (عيسى بن سلمان آل خليفة; 3 มิถุนายน พ.ศ. 2474 – 6 มีนาคม พ.ศ. 2542) ทรงเป็นเจ้าผู้ครองรัฐพระองค์แรกของบาห์เรนตั้งแต่ พ.ศ. 2504 จนกระทั่งสิ้นพใน พ.ศ. 2542 ประสูติที่จัสรา, บาห์เรน พระองค์ทรงขึ้นครองราชย์เป็นเจ้าผู้ครองรัฐหลังการสิ้นพระชนม์ของพระราชบิดาพระองค์ เชคซัลมาน บิน ฮะมัด อัลเคาะลีฟะฮ์
== ประสูติ ==
เชคอีซา บิน ซัลมาน อัลเคาะลีฟฮ์ ประสูติเมื่อวันที่ 3 มิถุนายน พ.ศ. 2476 เป็นพระราชโอรสของเชคซัลมาน บิน ฮะมัด อัลเคาะลีฟะฮ์ ประสูติที่ประเทศบาห์เรน
== ขึ้นครองราชย์ ==
เชคอีซา บิน ซัลมาน อัลเคาะลีฟะฮ์ ขึ้นครองราชย์ เมื่อเดือนพฤศจิกายน พ.ศ. 2504 ต่อจากเชคซัลมาน บิน ฮะมัด อัลเคาะลีฟะฮ์ พระราชบิดาพระองค์
== สิ้นพระชนม์ ==
เชคอีซา บิน ซัลมานด อัลเคาะลีฟะฮ์ สิ้นพระชนม์เมื่อวันที่ 6 มีนาคม พ.ศ. 2542 ครองราชย์ได้ 38 ปี เชคฮะมัด บิน อีซา อัลเคาะลีฟะฮ์ ทรงจึงขึ้นครองราชย์ต่อไป
==อ้างอิง==
==แหล่งข้อมูลอื่น==
พระมหากษัตริย์บาห์เรน
แร็กนาร็อกออนไลน์สอง

แร็กนาร็อกออนไลน์สอง อาจหมายถึง
 เลจเจนด์ออฟเดอะเซคันด์
 เดอะเกตออฟเดอะเวิลด์
สไปรูลินา

สไปรูลินา อาจหมายถึง
สิ่งมีชีวิตในสกุล
* Arthrospira
* Spirulina
สไปรูลินา (ผลิตภัณฑ์เสริมอาหาร)
คอร์ดีเลีย (ดาวบริวาร)

คอร์ดีเลีย (Cordelia) หรือเป็นที่รู้จักว่า Uranus VI เป็นดาวบริวารชั้นในสุดของดาวยูเรนัสตั้งชื่อตาม Cordelia จากวรรณกรรมของเชคสเปียร์ คอร์ดีเลีย ถูกค้นพบในวันที่ 20 เดือนมกราคม ปี ค.ศ. 1989 โดยยานวอยเอจเจอร์ 2 เป็นดาวบริวารขนาดเล็กดวงแรกที่ถูกค้นพบ ตอนค้นพบมันถูกกำหนดให้มีชื่อว่า "S/1989 U 7" แต่หลังจากนั้นคอร์ดีเลียก็ตรวจไม่พบอีกเลยจนกระทั่งกล้องโทรทรรศน์อวกาศฮับเบิลพบมันในปี ค.ศ. 1997
== ดูเพิ่ม ==
ดาวบริวารของดาวยูเรนัส
ดาวบริวารของดาวยูเรนัส
วัตถุทางดาราศาสตร์ที่ค้นพบในปี พ.ศ. 2532
วงศ์ขนุน

วงศ์ขนุน หรือ Moraceae เป็นวงศ์ของพืชมีดอกที่มีสมาชิก 40 สกุลและมีมากกว่า 1000 สปีชีส์ แพร่กระจายในเขตร้อนและกึ่งเขตร้อน มียางสีขาวเหมือนน้ำนม ดอกเป็นดอกช่อและผลเป็นผลรวม  พืชในวงศ์นี้ที่รู้จักกันดีได้แก่ มะเดื่อ, บันยัน, สาเก, หม่อน
== สกุล ==
{|
|- valign=top
Artocarpeae
* Artocarpus J.R.Forst. & G.Forst.
* Batocarpus H.Karst.
* Clarisia Ruiz & Pav.
* Hullettia King ex Hook.f.
* Parartocarpus Baill.
* Prainea King ex Hook.f.
* Treculia Decne. ex Trécul
|
Castilleae
* Antiaris Lesch.
* Antiaropsis K.Schum.
* Castilla Cerv.
* Helicostylis Trécul
* Maquira Aubl.
* Mesogyne Engl.
* Naucleopsis Miq.
* Perebea Aubl.
* Poulsenia Eggers
* Pseudolmedia Trécul
* Sparattosyce Bureau
|
Dorstenieae
* Bosqueiopsis De Wild. & T.Durand
* Brosimum Sw.
* Dorstenia L.
* Helianthostylis Baill.
* Scyphosyce Baill.
* Trilepisium Thouars
* Trymatococcus Poepp. & Endl.
* Utsetela Pellegr.
|
Moreae
* Bagassa Aubl.
* Bleekrodea Blume
* Broussonetia L’Hér. ex Vent.
* Fatoua Gaudich.
* Maclura Nutt.
* Milicia Sim
* Morus L.
* Sorocea A.St.-Hil.
* Streblus Lour.
* Trophis P.Browne
|}
== อ้างอิง ==
วงศ์ขนุน
สุลต่านอับดุล จาลิลุล อัคบาร์

สุลต่านอับดุล จาลิลุล อัคบาร์ (Sultan Abdul Jalilul Akbar) ทรงเป็นสุลต่านบรูไนองค์ที่ 10 ในตอนที่พระองค์ตรองราช เปองีรัน ดีกาดง ซาฮีบุลมัล เบซาร์ โอมาร์ ลุงของพระองค์ทำหน้าที่เป็นอุปราช
==ประวัติ==
สุลต่านอับดุล จาลิลุล อัคบาร์ เป็นพระเชษฐา ของ สุลต่านมูฮัมหมัด ฮัสซัน สุลต่านแห่งบรูไนดารุสลามพระองค์ก่อน
พระราชสมภพที่กรุงมะนิลา ประเทศฟิลิปปินส์
พระองค์ทรงขึ้นครองราชย์เป็น สุลต่านแห่งบรูไนดารุสลาม ต่อจาก สุลต่านมูฮัมหมัด ฮัสซัน พระอนุชาพระองค์ เมื่อ พ.ศ. 2141
และเสด็จสวรรคตเมื่อ พ.ศ. 2202 ครองราชย์ได้ 61 ปี สุลต่านอับดุล จาลิลุล จับบาร์ พระราชโอรสพระองค์
จึงเสด็จขึ้นครองราชย์ เป็นสุลต่านแห่งบรูไนดารุสลามพระองค์ต่อไป
==อ้างอิง==
อ
โอฟีเลีย (ดาวบริวาร)

นอกจากนี้ยังมี ดาวเคราะห์น้อยที่เรียกว่า 171 โอฟีเลีย

โอฟีเลีย (Ophelia) หรือเป็นที่รู้จักว่า Uranus VII เป็นดาวบริวารลำดับที่ 2 นับตามระยะทางจากดาวยูเรนัส ตั้งชื่อตาม Ophelia จากวรรณกรรมของเชคสเปียร์ โอฟีเลีย ถูกค้นพบในวันที่ 20 เดือนมกราคม ปี ค.ศ. 1989 โอฟีเลีย ถูกค้นพบในเวลาที่ใกล้เคียงกับคอร์ดีเลีย  โดยยานวอยเอจเจอร์ 2 ตอนค้นพบมันถูกกำหนดให้มีชื่อว่า "S/1989 U 8" แต่หลังจากนั้นโอฟีเลียก็ตรวจไม่พบอีกเลยจนกระทั่งกล้องโทรทรรศน์อวกาศฮับเบิลพบมันในปี ค.ศ. 2003
โอฟีเลียอยู่นอกวงแหวนเอปไซลอน วงแหวนริมนอกสุดของดาวยูเรนัส ตามภาพทางขวามือ
== ดูเพิ่ม ==
ดาวบริวารของดาวยูเรนัส
ดาวบริวารของดาวยูเรนัส
วัตถุทางดาราศาสตร์ที่ค้นพบในปี พ.ศ. 2532
วงศ์พิกุล

วงศ์พิกุล หรือ Sapotaceae เป็นวงศ์ของพืชมีดอกอยู่ในอันดับ Ericales มีสมาชิก 800 สปีชีส์ เป็นพืชไม่ผลัดใบ ทั้งไม้พุ่มและไม้ยืนต้น มีประมาณ 65สกุล (หรือ 35-75, ขึ้นกับการให้คำจำกัดความ) กระจายพันธุ์ในเขตร้อน หลายสปีชีส์ผลรับประทานได้ หรือมีคุณค่าทางเศรษฐกิจ พืชที่มีผลรับประทานได้ ได้แก่ ละมุด ลูกน้ำนม ม่อนไข่ ผลของมิราเคิล (Synsepalum dulcificum) อยู่ในวงศ์นี้เช่นกัน
ไม้ยินต้นในสกุล Palaquium ผลิตลาเท็กซ์ ที่ใช้งานได้หลากหลาย เมล็ดของ Argania spinosa (L.) ใช้ผลิตน้ำมัน (Argan oil)ใน  โมร็อกโก ชื่อของวงศ์นี้มาจาก zapote ชื่อของพืชชนืดหนึ่งในเม็กซิโก ซึ่งสะกดในภาษาละตินว่า sapota
==สกุล==
Aningeria
Argania
Aubregrinia
Aulandra
Autranella
Baillonella
"Beccariella" Pierre (non Cesati: preoccupied) (บางครั้งรวมใน Pouteria)
Boerlagella Cogn. (บางครั้งรวมใน Pouteria)
Breviea
Burckella
Capurodendron
Chromolucuma
Chrysophyllum
Delpydora
Diploknema
Diploon
Eberhardtia
Ecclinusa
Elaeoluma
Englerophytum
Faucherea
Gluema
Inhambanella
Isonandra
Labourdonnaisia
Labramia
Lecomtedoxa
Leptostylis
Letestua
Madhuca
Manilkara
Mastichodendron
Micropholis
Mimusops
Neohemsleya
Neolemonniera
Nesoluma
Niemeyera
Northia
Omphalocarpum
Palaquium
Payena
Pichonia
Planchonella Pierre (บางครั้งรวมใน Pouteria)
Pouteria
Pradosia
Pycnandra
Sarcaulus
Sarcosperma
Sersalisia R.Br. (บางครั้งรวมใน Pouteria)
Sideroxylon
Synsepalum
Tieghemella
Tridesmostemon
Tsebona
Van-royena Aubrév. (บางครั้งรวมใน Pouteria)
Vitellaria
Vitellariopsis
Xantolis
==อ้างอิง==
เบียงกา (ดาวบริวาร)

เบียงกา (Bianca) หรือเป็นที่รู้จักว่า Uranus VIII เป็นดาวบริวารลำดับที่ 3 นับตามระยะทางจากดาวยูเรนัส เบียงกา ตั้งชื่อตาม Bianca จากวรรณกรรมของเชคสเปียร์ เรื่อง The Taming of the Shrew เบียงกา ถูกค้นพบในวันที่ 23 เดือนมกราคม ปี ค.ศ. 1989 โดยยานวอยเอจเจอร์ 2  ตอนค้นพบมันถูกกำหนดให้มีชื่อว่า "S/1989 U 9" ชื่อ เบียงกา ถูกเลือกโดย IAU
เบียงกาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เครสซิดา เดสดิโมนา จูเลียต พอร์ชา รอซาลินด์ คีวปิด เบลินดา เพอร์ดิตา
== ดูเพิ่ม ==
ดาวบริวารของดาวยูเรนัส
ดาวบริวารของดาวยูเรนัส
วัตถุทางดาราศาสตร์ที่ค้นพบในปี พ.ศ. 2532
เครสซิดา (ดาวบริวาร)

นอกจากนี้ยังมี ดาวเคราะห์น้อย ที่เรียกว่า 548 เครสซิดา

เครสซิดา (Cressida) หรือเป็นที่รู้จักว่า Uranus IX เป็นดาวบริวารลำดับที่ 4 นับตามระยะทางจากดาวยูเรนัส เครสซิดา ตั้งชื่อตาม Cressida จากวรรณกรรมของเชคสเปียร์ เรื่อง  Troilus and Cressida เครสซิดา ถูกค้นพบในวันที่ 9 เดือนมกราคม ปี ค.ศ. 1986 โดยยานวอยเอจเจอร์ 2  ตอนค้นพบมันถูกกำหนดให้มีชื่อว่า "S/1989 U 3"
เครสซิดาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เดสดิโมนา จูเลียต พอร์ชา รอซาลินด์ คีวปิด เบลินดา เพอร์ดิตา
เครสซิดาอาจจะชนกับเดสดิโมนา ภายใน 100 ล้านปีข้างหน้า
== ดูเพิ่ม ==
ดาวบริวารของดาวยูเรนัส
ดาวบริวารของดาวยูเรนัส
วัตถุทางดาราศาสตร์ที่ค้นพบในปี พ.ศ. 2529
เดสดิโมนา (ดาวบริวาร)

นอกจากนี้ยังมี ดาวเคราะห์น้อย ที่เรียกว่า 666 เดสดิโมนา

เดสดิโมนา (Desdemona) หรือเป็นที่รู้จักว่า Uranus X เป็นดาวบริวารลำดับที่ 5 นับตามระยะทางจากดาวยูเรนัส เดสดิโมนา ตั้งชื่อตาม Desdemona จากวรรณกรรมของเชคสเปียร์ เรื่อง  Othello เดสดิโมนา ถูกค้นพบในวันที่ 13 เดือนมกราคม ปี ค.ศ. 1986 โดยยานวอยเอจเจอร์ 2  ตอนค้นพบมันถูกกำหนดให้มีชื่อว่า "S/1989 U 6"
เดสดิโมนาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา จูเลียต พอร์ชา รอซาลินด์ คีวปิด เบลินดา เพอร์ดิตา
เดสดิโมนาอาจจะชนกับดาวบริวารเพื่อนบ้าน คือ เครสซิดา หรือ จูเลียต ภายใน 100 ล้านปีข้างหน้า
== ดูเพิ่ม ==
ดาวบริวารของดาวยูเรนัส
ดาวบริวารของดาวยูเรนัส
วัตถุทางดาราศาสตร์ที่ค้นพบในปี พ.ศ. 2529